גונג ליג'יאו

**גונג ליג'יאו** (בסינית: **巩立姣**; נולדה ב-24 בינואר 1989) היא אתלטית סינית, אלופה אולימפית (טוקיו 2020) ופעמיים אלופת עולם (לונדון 2017 ודוחה 2019) בהדיפת כדור ברזל. מחזיקה בשלוש מדליות אולימפיות (אחת הכל סוג), ובשמונה מדליות מאליפויות עולם (שתיים מזהב, שתיים מכסף וארבע מארד).

## ביוגרפיה
### 2007
באליפות העולם שנערכה באוסקה, יפן באוגוסט סיימה במקום שישי בהדיפת כדור ברזל בתוצאה של 18.66 מטר.

### 2008
#### אלופת אסיה באולם
באליפות אסיה באולם שנערכה בדוחה, קטר בפברואר זכתה במדליית זהב בהדיפת כדור ברזל בתוצאה של 18.12 מטר.

#### מדליית ארד אולימפית
באולימפיאדת בייג'ינג שנערכה באוגוסט זכתה במדליית ארד בהדיפת כדור ברזל בתוצאה של 19.20 מטר, אחרי ואלרי אדמס מניו זילנד (20.56 מטר) ומיסליידיס גונסאלס מקובה (19.50 מטר). היא זכתה במדליה לאחר שבמרוצת השנים נשללו מדליית הכסף ומדליית הארד מהאתלטיות הבלארוסיות נטליה מיכנביץ' (20.28 מטר) ונדזיה אסטפצ'וק (19.86 מטר) בשל הרשעתן באימרוץ. בשלב המוקדמות קבעה שיא אישי חדש של 19.46 מטר.

### 2009
#### מדליית ארד באליפות עולם
באליפות העולם שנערכה בברלין, גרמניה באוגוסט זכתה במדליית ארד בהדיפת כדור ברזל בשיא אישי חדש של 19.89 מטר, אחרי ואלרי אדמס (20.44 מטר) ונאדין קליינרט מגרמניה (20.20 מטר).

#### אלופת אסיה
באליפות אסיה שנערכה בנובמבר בגואנגג'ואו, הרפובליקה העממית של סין בנובמבר זכתה במדליית זהב בהדיפת כדור ברזל בתוצאה של 19.04 מטר.

### 2010
באליפות העולם באולם שנערכה בדוחה במרץ סיימה במקום שישי בתוצאה של 18.64 מטר.

#### סגנית אלופת משחקי אסיה
במשחקי אסיה שנערכו בגואנגג'ואו בנובמבר זכתה במדליית כסף בהדיפת כדור ברזל בתוצאה של 19.67 מטר.

### 2011
#### מדליית ארד באליפות עולם
באליפות העולם שנערכה באוגוסט בדאיגו, קוריאה הדרומית באוגוסט זכתה במדליית ארד בהדיפת כדור ברזל בתוצאה של 19.97 מטר, אחרי ואלרי אדמס (21.24 מטר) וג'יליאן קמארנה-ויליאמס מארצות הברית (20.02 מטר). היא זכתה במדליה לאחר שבמרוצת השנים נשללה מדליית הכסף מנדזיה אסטפצ'וק (20.05 מטר) בשל הרשעתה באימרוץ.

### 2012
#### סגנית אלופה אולימפית
באולימפיאדת לונדון שנערכה באוגוסט זכתה במדליית כסף בהדיפת כדור ברזל בתוצאה של 20.22 מטר, אחרי ואלרי אדמס (20.70 מטר) ולפני בת ארצה לי לינג (19.63 מטר). היא זכתה במדליה לאחר שבמרוצת השנים נשללו מדליית הכסף ומדליית הארד מנדזיה אסטפצ'וק (21.36 מטר) ומהאתלטית הרוסייה יבגניה קולודקו (20.48 מטר) בשל הרשעתן באימרוץ.

### 2013
#### מדליית ארד באליפות עולם
באליפות העולם שנערכה במוסקבה, רוסיה באוגוסט זכתה במדליית ארד בהדיפת כדור ברזל בתוצאה של 19.95 מטר, אחרי ואלרי אדמס (20.88 מטר) וכריסטינה שוואניץ מגרמניה (20.41 מטר).

### 2014
#### מדליית ארד באליפות עולם באולם
באליפות העולם באולם שנערכה בסופוט, פולין במרץ זכתה במדליית ארד בהדיפת כדור ברזל בתוצאה של 19.24 מטר, אחרי ואלרי אדמס (20.67 מטר) וכריסטינה שוואניץ (19.94 מטר).

#### אלופת משחקי אסיה
במשחקי אסיה שנערכו בספטמבר באינצ'ון, קוריאה הדרומית בספטמבר זכתה במדליית זהב בהדיפת כדור ברזל בתוצאה של 19.06 מטר.

### 2015
#### סגנית אלופת עולם
באליפות העולם שנערכה בבייג'ינג באוגוסט זכתה במדליית כסף בהדיפת כדור ברזל בתוצאה של 20.30 מטר, אחרי כריסטינה שוואניץ (20.37 מטר) ולפני מישל קרטר מארצות הברית (19.76 מטר).

### 2016
#### מקום רביעי במשחקים האולימפיים
באולימפיאדת ריו דה ז'ניירו שנערכה באוגוסט סיימה במקום רביעי בהדיפת כדור ברזל בתוצאה של 19.39 מטר.

### 2017
#### אלופת עולם
באליפות העולם שנערכה בלונדון, הממלכה המאוחדת באוגוסט זכתה במדליית זהב בהדיפת כדור ברזל בתוצאה של 19.94 מטר, לפני אניטה מרטון מהונגריה (19.49 מטר) ומישל קרטר (19.14 מטר).

### 2018
#### מדליית ארד באליפות העולם באולם
באליפות העולם באולם שנערכה בברמינגהאם, הממלכה המאוחדת במרץ זכתה במדליית ארד בהדיפת כדור ברזל בתוצאה של 19.08 מטר, אחרי אניטה מרטון (19.62 מטר) ודניאל תומאס-דוד מג'מייקה (19.22 מטר).

#### אלופת משחקי אסיה
במשחקי אסיה שנערכו בג'קרטה, אינדונזיה באוגוסט זכתה במדליית זהב בהדיפת כדור ברזל בתוצאה של 19.66 מטר.

### 2019
#### אלופת אסיה
באליפות אסיה שנערכה בדוחה באפריל זכתה במדליית זהב בהדיפת כדור ברזל בתוצאה של 19.18 מטר.

#### אלופת עולם
באליפות העולם שנערכה בדוחה באוקטובר זכתה במדליית זהב בהדיפת כדור ברזל בתוצאה של 19.55 מטר, לפני דניאל תומאס-דוד (19.47 מטר) וכריסטינה שוואניץ (19.17 מטר).

### 2021
#### אלופה אולימפית
באולימפיאדת טוקיו שנערכה ביולי-אוגוסט זכתה במדליית זהב בהדיפת כדור ברזל בשיא אישי חדש של 20.58 מטר, לפני רייבן סונדרס מארצות הברית (19.79 מטר) וואלרי אדמס (19.62 מטר).

### 2022
#### סגנית אלופת עולם
באליפות העולם שנערכה ביוג'ין, אורגון, ארצות הברית ביולי זכתה במדליית כסף בהדיפת כדור ברזל בתוצאה של 20.39 מטר, אחרי צ'ייס אילי מארצות הברית (20.49 מטר) ולפני יסיקה סכילדר מהולנד (19.77 מטר).

### 2023
#### מדליית ארד באליפות עולם
באליפות העולם שנערכה בבודפשט, הונגריה באוגוסט זכתה במדליית ארד בהדיפת כדור ברזל בתוצאה של 19.69 מטר, אחרי צ'ייס אילי (20.43 מטר) ושרה מיטון מקנדה (20.08 מטר).

#### אלופת משחקי אסיה
במשחקי אסיה שנערכו בהאנגג'ואו בספטמבר זכתה במדליית זהב בהדיפת כדור ברזל בתוצאה של 19.58 מטר.

### 2024
באולימפיאדת פריז סיימה במקום חמישי בהדיפת כדור ברזל בתוצאה של 19.27 מטר.

### 2025
באליפות העולם באולם שנערכה בנאנג'ינג, סין במרץ סיימה במקום חמישי בהדיפת כדור ברזל בתוצאה של 18.84 מטר.

באליפות העולם שנערכה בטוקיו, יפן בספטמבר סיימה במקום תשיעי בהדיפת כדור ברזל בתוצאה של 18.96 מטר.
## שיאים אישיים
### אצטדיון
* הדיפת כדור ברזל: 20.58 מטר (2021)

## קישורים חיצוניים

קטגוריה:הודפות כדור ברזל
קטגוריה:אתלטיות סיניות
קטגוריה:אלופות אולימפיות: הדיפת כדור ברזל
קטגוריה:אלופות אולימפיות מסין
קטגוריה:זוכות מדליית כסף אולימפית מסין
קטגוריה:זוכות מדליית ארד אולימפית מסין
קטגוריה:זוכות מדליית כסף אולימפית: אתלטיקה
קטגוריה:זוכות מדליית ארד אולימפית: אתלטיקה
קטגוריה:אלופות עולם באתלטיקה
קטגוריה:אתלטיות באולימפיאדת בייג'ינג (2008)
קטגוריה:אתלטיות באולימפיאדת לונדון (2012)
קטגוריה:אתלטיות באולימפיאדת ריו דה ז'ניירו (2016)
קטגוריה:הודפות כדור ברזל באולימפיאדת טוקיו (2020)
קטגוריה:אלופות אולימפיות באולימפיאדת טוקיו (2020): אתלטיקה
קטגוריה:אתלטיות באולימפיאדת פריז (2024)
קטגוריה:סינים באולימפיאדת פריז (2024)
קטגוריה:סיניות שנולדו ב-1989